**REIKALAVIMAI KONFERENCIJOS „MOKSLAS IR STUDIJOS: 2022“**

**RECENZUOJAMIEMS STRAIPSNIAMS**

**PAVADINIMAS**

**Vardas Pavardė (studentas), Vardas Pavardė (vadovas,** jei yra, prieš vardą nurodyti mokslo laipsnį**)**

 *Institucijos pavadinimas: rašomas mažosiomis 10 pt dydžio raidėmis, kursyvu, centre*

**Anotacija**. Trumpai apžvelgiamas tyrimo aktualumas, pristatoma problema, straipsnio turinys, aprašomi tyrime taikyti metodai ir gauti rezultatai. Anotacijos tekstas turi būti aiškus ir glaustas. Apimtis –2000-2200 spaudos ženklų su tarpais.

**Raktiniai žodžiai:** pateikti 3-7 raktinius žodžius (abėcėlės tvarka, po paskutinio žodžio taškas nededamas)

**Įvadas**

Trumpai, remiantis informacijos šaltiniais, išdėstoma nagrinėjamos problemos esmė, supažindinama su tyrimu: pristatoma tiriamoji tema, jos aktualumas, nurodoma tyrimo problema, išskiriamas tyrimo objektas, suformuluojamas tyrimo tikslas, uždaviniai, įvardijami tyrimui atlikti naudoti metodai, išskiriant duomenų rinkimo bei duomenų analizės metodus. Trumpai nurodomas naudotų metodų tikslas.

**Analizė**

Pateikiamas tyrimo aprašymas, o metodika ir analizė pristatoma skyriuose bei poskyriuose su pavadinimais. Atlikus empirinį tyrimą, pagrindinėje dalyje turėtų būti teorijos, metodikos, rezultatų ir jų aptarimo skyriai. Jeigu straipsnis teorinis, būtina nuosekliai pagrįsti pasirinktų šaltinių tinkamumą sprendžiant nagrinėjamą problemą.

Svarbiausios analizės skyriaus dalys:

a) tyrimo metodika;

b) tyrimo rezultatai ir jų aptarimas.

**Išvados**

pateikiami esminiai tyrimo metu gauti rezultatai. Kiekvienoje išvadoje turėtų būti pateikiama labai glausta ir tiksli informacija, demonstruojanti, kad tyrėjas pasiekė suformuluotą uždavinį. Išvados numeruojamos.

**Rekomendacijos** (jei reikalinga)**.**

**Literatūra**

Rekomenduojama įtraukti tik paskutinių 5 metų mokslo publikacijas. Šaltiniai aprašomi pagal tarptautinį [APA 6](https://libguides.library.usyd.edu.au/ld.php?content_id=47913440) standartą. Pateikiami pagal abėcėlę ir sunumeruojami.

**Santrauka**. **STRAIPSNIO PAVADINIMAS** **(anglų kalba)** didžiosiomis raidėmis,teksto dydis – 10 pt, paryškintu šriftu, žodis **Summary** – išretintas 2 pt (nededant tarpų tarp simbolių), teksto dydis – 10 pt, paryškintu šriftu. Santraukairreikšminiai žodžiai rašomi anglų kalba. Jei straipsnis parašytas anglų kalba, santrauka pateikiama lietuvių kalba. Santraukos apimtis 2000-2200 spaudos ženklų.

**Straipsnio formatavimo reikalavimai**

Straipsniai turi būti parengti naudojant *Microsoft Word* programą. Tekstas renkamas A4 (210 x 297 mm) formato lapuose *Times New Roman* 12 pt paprastu šriftu ir 1 tarpo tarp eilučių atstumu, laikantis abipusės teksto lygiuotės.

Kiti reikalavimai:

1. Paraščių plotis: viršuje – 2 cm, apačioje – 2 cm, dešinėje ir kairėje – po 2 cm.

2. Pirmos pastraipos eilutės įtrauka – 1 cm.

3. **STRAIPSNIO PAVADINIMAS**: rašomas didžiosiomis 14 pt raidėmis, paryškintu šriftu, centre.

4. **Skyrių pavadinimai**: mažosiomis 12 pt raidėmis, paryškintu šriftu, lygiuojami į kairę.

5. Pavadinimas **Literatūra** rašomas 12 pt paryškintu šriftu, literatūros sąrašas – 11 pt paprastu šriftu.

6. **Paveikslai** turi būti aiškūs, sunumeruoti, brėžiniai sugrupuoti į vieną objektą. Paveikslų pavadinimai rašomi po paveikslu, centre, 11 pt dydžio kursyvu.

7. **Lentelės** turi būti sunumeruotos. Pavadinimai rašomi virš lentelės, centre, 11 pt dydžio kursyvu. Tekstas lentelėse paprastu 11 pt dydžio šriftu.

**Straipsnio pateikimo tvarka**

Straipsnis turi būti parašytas moksliniu stiliumi, be gramatikos, stiliaus, kalbos kultūros ir korektūros klaidų. Apimtis 3*-*6 puslapiai (įskaitant paveikslus, lenteles ir kt.).

Straipsniai publikuoti priimami tik įvykdžius visas toliau išvardytas sąlygas:

1. Straipsnis parengtas pagal reikalavimus, pateikti originalūs tyrimų duomenys, jo turinys ir autorystė yra suderinta su bendraautoriais, pateiktas autorių garantinio rašto originalas.
2. Straipsnis, atitinka formaliuosius ir mokslo reikalavimus. Recenzijos (išlaikant recenzento anonimiškumą) pateikiamos per 2 savaites. Prireikus, straipsnis su recenzija grąžinamas autoriui taisyti ir, pataisius, turi būti grąžintas per 2 savaites. Jeigu autorius nesutinka su esminėmis pastabomis, pateikia apie tai atsakymą raštu redakcinei kolegijai.
3. Straipsnio publikavimui pritaria konferencijos mokslinis komitetas.